
Nr. 3877/6.03.2023
RAPORT  DE  SPECIALITATE
-la proiectul de hotărâre privind participarea Orașului Boldești-Scăeni 

la proiectul „PH BIBLIOHUB”

Analizând Proiectul de Hotărâre prin care se propune participarea Orașului Boldești-Scăeni  la proiectul „PH BIBLIOHUB”, am constatat următoarele:
În vederea accesării de fonduri nerambursabile pentru Biblioteca Orașului Boldești-Scăeni prin Planul Național de Redresare și Reziliență - COMPONENTA 7 Transformarea digitală, Operațiunea D. Competențe digitale, Capital Uman și utilizarea Internetului, INVESTIȚIA I17 Scheme de finanțare pentru biblioteci pentru a deveni hub-uri de dezvoltare a competențelor digitale este necesară depunerea unei cereri de finanțare conform indicațiilor din Ghidul Solicitantului.

Având în vedere:

I.Prevederile Ghidului solicitantului PNRR COMPONENTA 7 Transformarea digitală, Operațiunea D. Competențe digitale, Capital Uman și utilizarea Internetului, INVESTIȚIA I17. Scheme de finanțare pentru biblioteci pentru a deveni hub-uri de dezvoltare a competențelor digitale, aprobat prin Ordinul Ministerului Dezvoltării, Lucrărilor Publice și Administrației nr. 21.791/09.12.2022, solicitanții eligibili sunt:

„a)Unitățile Administrativ Teritoriale (UAT județ); 

b)Consorții/parteneriate formate din solicitanții menționați mai sus (în calitate de lideri) și bibliotecile județene/municipale/orășenești/rurale (din județ) și/sau autoritățile publice locale pentru bibliotecile de pe raza unității administrativ-teritoriale;

c)Consorțiul/parteneriatul format dintre Municipiul București/Biblioteca Metropolitană București, Consiliul Județean Ilfov și bibliotecile municipale/orășenești/rurale (din județ) și/sau autoritățile publice locale pentru bibliotecile de pe raza unității administrativ-teritoriale. Structura parteneriatului va fi stabilită la nivelul cererii de finanțare.” 
 Obiectivul general al apelului de proiecte: îmbunătățirea competențelor digitale de bază ale comunităților cu acces limitat la formare digitală și ale grupurilor marginalizate.

Obiectivele specifice ale apelului de proiecte: 

1.Renovare (inclusiv extindere) și echipare cu calculatoare și echipamente tehnice pentru 5 sedii centrale de biblioteci județene, ce vor fi transformate în huburi de dezvoltare a competențelor digitale

2.Renovare (inclusiv extindere) și echipare cu calculatoare și echipamente tehnice pentru 100 biblioteci rurale, municipale (inclusiv județene*) sau orășenești, ce vor fi transformate în huburi de dezvoltare a competențelor digitale

*Conform Art. 27, alin. (3) din Legea bibliotecilor nr. 334 din 31 mai 2002, care prevede ca ,,Bibliotecile judetene indeplinesc si rolul de biblioteci municipale in municipiul resedinta de Judet.”

3.Schimbare/modernizare echipamente informatice în 1030 de biblioteci. 

4.Dezvoltarea competențelor de bază, cum ar fi alfabetizarea digitală, comunicarea, educația în domeniul mass-mediei, crearea de conținut digital, securitatea digitală și educația antreprenorială digitală, ale unui număr de 100.000 de cetățeni din comunități defavorizate.

II. Adresa înregistrată la UAT Oraș Boldești-Scăeni cu nr.3806/03.03.2023 transmisă de către Consiliul Județean Prahova, prin care se solicită transmiterea HCL-ului privind participarea Orașului Boldești-Scăeni la proiectul „PH BIBLIOHUB” precum și aprobarea Acordului de parteneriat până la data de 06.03.2023.
Faţă de cele menţionate mai sus, consider că adoptarea unei Hotărâri a Consiliului Local privind participarea Orașului Boldești-Scăeni  la proiectul „PH BIBLIOHUB” este necesară şi oportună.

Șef Birou Urbanism,

